́же по бжс̑твенному ро́ждся ѡбѣтова́нію, єгда̀ пречу́дный и вели́кій арха́гг҃лъ, въ це́ркви роди́телю твоему̀ моля́щуся, благовѣствова̀ твоѐ рожде́ніе тогда̀ не вѣ́рующу и прекосло́вящу свяще́ннику, я́коже пи́шетъ, безгла́сіе гавріи́лъ наведѐ и ѡглохнове́ніе, да́же до рождества̀: ты́ же, предте́че, ѿ ѻтца̀ ро́ждся, соу́зъ язы́ка свободи́лъ єсѝ, блаже́нне, и мо́лишися ѡ всѣ́хъ на́съ